**OBRAZLOŽENJE FINANCIJSKOG PLANA ZA 2022. GODINU S PROJEKCIJAMA ZA 2023. I 2024. GODINU**

**NAZIV PRORAČUNSKOG KORISNIKA: OSNOVNA ŠKOLA SVETVINČENAT**

**SAŽETAK DJELOKRUGA RADA**

Osnovna škola Svetvinčenat je javna ustanova koja obavlja djelatnost osnovnog obrazovanja. Djeluje na području Općine Svetvinčenat, te obuhvaća sljedeća mjesta: Svetvinčenat, Štokovci, Bijažići, Pekici, Bibići, Kersani, Bokordići, Pajkovići, Pusti, Peresiji, Bričanci, Foli, Ferlini, Brhanići, Krase, Smoljanci, Salambati, Rapanji, Vidulini, Šikuti i Krančići. Prometna povezanost je dobra. Osnivač Škole je Istarska županija. Škola pruža osnovnoškolsko obrazovanje učenicima od 1. do 8. razreda. Odgojno-obrazovni rad organiziran je u petodnevnom radnom tjednu. Nastava je organizirana u dvije smjene. Nastava se izvodi prema Nacionalnom okvirnom kurikulumu Ministarstva znanosti i obrazovanja, Godišnjem planu i programu rada škole te Školskom kurikulumu. Djelatnost osnovnoškolskog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi, Zakona o ustanovama i Statuta škole.

**NAZIV PROGRAMA: REDOVNA DJELATNOST OSNOVNIH ŠKOLA – MINIMALNI STANDARD**

**Obrazloženje programa**

Aktivnosti: Materijalni rashodi OŠ po kriterijima, Materijalni rashodi OŠ po stvarnom trošku, Materijalni rashodi OŠ po stvarnom trošku-drugi izvori, Plaće i drugi rashodi za zaposlene osnovnih škola.

Mjesečne dotacije za podmirenje troškova redovne djelatnosti. Redovna djelatnost škole financira se iz sredstava decentralizacije iz kojih se podmiruju materijalni i financijski rashodi škole. Izračun mjesečne dotacije proizlazi iz obračuna: 38,00 kn po učeniku, 300 kn po razrednom odjelu, 2.000,00 kn za matičnu školsku zgradu. Sistematski pregledi zaposlenika i prijevoz učenika u školu. 50% vlastitih prihoda od najma školskih prostorija troši se na podmirenje troška energenata (struja, lož ulje), dok se 50% prihoda prosljeđuje osnivaču. Financiranje plaća, naknade prijevoza na posao i ostalih materijalnih prava zaposlenih.

**Zakonske i druge podloge na kojima se zasniva program**

Godišnjim planom i programom odgojno-obrazovnog rada škole utvrđeni su uvjeti rada, broj djelatnika škole, organizacija rada, godišnji izvedbeni kurikulumi, kulturna i javna djelatnost škole, zdravstveno-socijalna zaštita učenika, ekološka zaštita, školski preventivni program, permanentno stručno osposobljavanje i usavršavanje, profesionalno informiranje i usmjeravanje. Školski kurikulum sadrži plan neposrednog odgojno-obrazovnog rada s djecom u izbornim programima, izvannastavnim aktivnostima, školskim projektima, izvanučioničkoj nastavi, dodatnoj i dopunskoj nastavi te izvanškolskim aktivnostima. Financijski plan izrađuje se na temelju Zakona o proračunu, Pravilnika o proračunskim klasifikacijama, Pravilnika o proračunskom računovodstvu i računskom planu te Uputama za izradu Proračuna Istarske županije. Osnovne škole, kojima je osnivač Istarska županija, financiraju se temeljem Odluke o kriterijima i mjerilima za osiguravanje minimalnog financijskog standarda javnih potreba u osnovnom školstvu. Cilj je financiranje općih i materijalnih rashoda škole, održavanje, opremanje i ulaganje u školske objekte. Iz decentraliziranih sredstava podmiruju se troškovi za uredski materijal i ostale materijalne rashode, energiju, prijevoz učenika, zdravstvene preglede zaposlenika te premije osiguranja. Plaće i materijalna prava radnika regulirana su Temeljnim kolektivnim ugovorom za službenike i namještenike u javnim službama i granskim Kolektivnim ugovorom za zaposlenike u osnovnoškolskim ustanovama.

**Usklađenje ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje planove i programe (GPP i Školski kurikulum) prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne samouprave sa školskom ustanovom, provedena je u dodirnim točkama. Nastavni planovi se odnose na nastavnu godinu, a ne na fiskalnu godinu. Uzrok mnogim odstupanjima u izvršenju financijskog plana je pomak određenih aktivnosti iz jednog u drugo polugodište što uzrokuje promjene izvršenja financijskog plana tijekom 2 fiskalne godine. Osnovni cilj je učenicima pružiti kvalitetan odgoj i obrazovanje, podizati kvalitetu odgojno-obrazovnog rada stalnim i kvalitetnim usavršavanjem učitelja te podizanjem materijalnih i drugih uvjeta, u skladu s mogućnostima. Kroz uključivanje u izvannastavne i izvanškolske aktivnosti, natjecanja i školske projekte kod učenika se potiče i razvija kreativnost, samostalnost u radu i samopoštovanje. S općim odgojem i obrazovanjem, učenici dobivaju temeljna znanja potrebna za život, otvara im se mogućnost daljnjeg školovanja i postiže se jednakost odgojno obrazovnih mogućnosti.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori financiranja: decentralizirana sredstva za osnovne škole, vlastiti prihodi, državni proračun.

Potrebna sredstva za podmirenje materijalnih rashoda planirana su na temelju istih u prethodnim razdobljima, a u skladu s predviđenim uvjetima poslovanja u nadolazećoj proračunskoj godini. Decentralizirana sredstva za osnovne škole (mjesečne dotacije) iz proračuna Istarske županije planirana su na temelju sljedećih kriterija: broj učenika, broj razrednih odjeljenja i broja školskih zgrada (jedna matična školska zgrada). Plaće i materijalna prava zaposlenika, koje financira Ministarstvo znanosti i obrazovanja, planiraju se u skladu s Kolektivnim ugovorima.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Održavanje redovnog poslovanja škole. Omogućiti nesmetano obavljanje nastavnog procesa i tekuće održavanje postojeće opreme radi sigurnosti djece i zaposlenika. Stručnim usavršavanjem zaposlenika omogućiti kvalitetan rad škole i njeno funkcioniranje. Omogućiti nesmetano odvijanje nastavnog procesa, spriječiti te ukloniti nastale kvarove i oštećenja. Pravilna raspodjela financijskih sredstava sukladno namjeni. Prevencija bolesti, pravovremeno otkrivanje bolesti. Očuvanje zdravlja radnika i prevencija bolovanja. Omogućiti učenicima putnicima dolazak u školu. Organizirani prijevoz učenika putnika od mjesta stanovanja do škole i natrag prema točno utvrđenom tenderu vožnje, sukladno Ugovoru/Sporazumu s prijevoznikom. Omogućiti vanjskim suradnicima korištenje školskih prostorija za izvođenje programa izvanškolskih aktivnosti. Omogućiti učenicima sudjelovanje u izvanškolskim aktivnostima u prostorijama škole zbog veće udaljenosti od gradskih središta. Plesne i sportsko-rekreativne aktivnosti u prostorijama škole. Opskrba lokalnog stanovništva – trgovina u Smoljancima u prizemlju stare školske zgrade. Realizacija postavljenih ciljeva u skladu sa zakonskim propisima i planom.

**NAZIV PROGRAMA: REDOVNA DJELATNOST OSNOVNIH ŠKOLA - IZNAD STANDARDA**

**Obrazloženje programa**

Aktivnosti: Materijalni rashodi OŠ po stvarnom trošku iznad standarda.

Energenti (električna energija, lož ulje), premije osiguranja školske imovine, osiguranja od odgovornosti i nezgoda zaposlenika.

**Zakonske i druge podloge na kojima se zasniva program**

**Usklađenje ciljeva, strategije i programa s dokumentima dugoročnog razvoja**

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori financiranja: osnivač Istarska županija - nenamjenski prihodi i primici.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Omogućiti nesmetano odvijanje redovnog poslovanja i odgojno-obrazovnog procesa. Sigurni uvjeti za rad. Energetska učinkovitost.

**NAZIV PROGRAMA: PROGRAMI OBRAZOVANJA IZNAD STANDARDA**

**Obrazloženje programa**

Aktivnosti: Školska kuhinja, Produženi boravak, Mala glagoljaška akademija, Novigradsko proljeće, Ostali programi i projekti, Školski list, časopisi i knjige, Nagrade za učenike, EU projekti kod proračunskih korisnika, Zavičajna nastava, Školska shema, Medni dan

Svakodnevna priprema kuhanog obroka. Neobavezan oblik odgojno-obrazovnog rada namijenjen učenicima od 1. do 4. razreda koji se provodi izvan redovne nastave, pod nadzorom učitelja, u jutarnjim satima prije nastave koja se za učenike nižih razreda provodi u poslijepodnevnoj smjeni. Provodi se u obliku različitih aktivnosti: pisanje zadaće, druženje, igra, projekti. Mala glagoljaška akademija - ljetna škola u Roču u kojoj učenici 4. razreda iz svih krajeva Hrvatske, podijeljeni u skupine od 35-40 učenika, rade u sedmodnevnim radionicama književnog, likovnog i novinarskog sadržaja. Sudionici se kreativno koriste glagoljicom kao izravnim medijem, likovnim predloškom, te obilaze autentična mjesta vezana za glogoljsku kulturu središnje Istre i Aleju glagoljaša. Za sudionike se organiziraju izleti i kulturno-zabavni programi.Novigradsko proljeće - manifestacija za djecu i mladež, škola dječjeg stvaralaštva, radionice na zadanu temu. Tijekom sedmodnevnog kreativnog rada, sudionici razrađuju izražajna sredstva karakteristična za pojedina jezično-umjetnička područja: riječ, zvuk, slika i pokret. Nabava udžbenika za obvezne i izborne predmete za učenike 1.-8. razreda. Prigodni pokloni kao nagrada za učenike koji su prošli s odličnim uspjehom na kraju školske godine. Međupredmetno istraživanje zavičajnih vrijednosti i osobitosti. Podjela voća i mliječnih proizvoda učenicima prema tjednom rasporedu tijekom školske godine. Promocija meda s hrvatskih pčelinjaka za učenike 1. razreda putem podjele meda i edukativne slikovnice.

**Zakonske i druge podloge na kojima se zasniva program**

Provedba kurikularne reforme. Uvjeti odvijanja aktivnosti izvan škole propisani su Pravilnikom o izvođenju izleta, ekskurzija i drugih odgojno obrazovnih aktivnosti izvan škole.

**Usklađenje ciljeva, strategije i programa s dokumentima dugoročnog razvoja**

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori financiranja: prihodi za posebne namjene, vlastiti prihodi, Općina Svetvinčenat, državni proračun, donacije, nenamjenski prihodi i primici, EU fondovi.

Prihodi za posebne namjene podrazumijevaju prihod od pružanja usluge školske marende i produženog boravka učenicima škole. Planirani su na temelju broja učenika korisnika usluga i cijene istih.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Omogućiti učenicima konzumiranje toplog obroka za vrijeme boravka u školi. Priprema zdravog obroka prema nutritivnim standardima za osnovnoškolski uzrast djece. Zbrinjavanje djece zaposlenih roditelja prema planu i programu rada produženog boravka. Sadržajno provođenje vremena van redovne nastave pod stručnim nadzorom učitelja. Sudjelovanje učenika u projektima, stručna pomoć pri savladavanju nastavnih sadržaja.Njegovanje srednjovjekovne kulture i očuvanje kulturne baštine. Njegovanje glagoljice i glagoljske pismenosti. Prepoznati i omogućiti djeci da izraze svoje talente iz jezičnog i drugih umjetničkih područja. Usmjeravanje i poticaj talentirane djece prema izboru životne profesije u skladu s talentima i sposobnostima. Pomoć roditeljima pri financiranju opremanja djece za pohađanje nastave. Valorizacija naučenog gradiva, poticaj izvrsnosti, ambicija i razvoj kompetencija kod učenika. Posebna pohvala učenicima s odličnim uspjehom. Institucionalizacija zavičajne nastave na lokalnoj razini. Upoznati, očuvati i afirmirati posebnosti zavičajnog identiteta, povijesti i tradicije. Razviti sposobnost učenika za samostalno učenje i sklonost cjeloživotnom obrazovanju. Omogućiti kvalitetan rad škole i pružanje dodatnih mogućnosti, njegovati zavičajni identitet, kroz projektne zadatke razvijati kod učenika smisao za timski rad. Povećati konzumaciju zdravih namirnica. Podizanje svijesti o značaju svakodnevne pravilne i zdrave prehrane djece. Oblikovati prehrambene navike djece s ciljem trajnog povećanja udjela voća i povrća te mlijeka i mliječnih proizvoda u njihovoj prehrani kako bi se spriječila rana debljina i druge bolesti uzrokovane neadekvatnom prehranom. Podizanje svijesti o značaju lokalne poljoprivredne proizvodnje i zdrave prehrane. Educiranje djece i njihovih roditelja o važnosti konzumiranja meda i uključivanja meda u prehranu. Oblikovanje zdravih prehrambenih navika djece. Poticanje uporabe meda domaćih proizvođača, edukacija o važnosti pčelarstva za sveukupnu poljoprivrednu proizvodnju i biološku raznolikost. Interes i zadovoljstvo sudjelovanjem kod učenika 1. razreda.

**NAZIV PROGRAMA: OPREMANJE U OSNOVNIM ŠKOLAMA**

**Obrazloženje programa**

Aktivnosti: Školski namještaj i oprema, Opremanje knjižnica.

Nabava opreme za potrebe redovnog odvijanja nastavnih procesa i redovnog poslovanja škole. Nabava knjiga, lektire i stručne literature za školsku knjižnicu.

**Zakonske i druge podloge na kojima se zasniva program**

Provedba kurikularne reforme, ugovori o donacijama.

**Usklađenje ciljeva, strategije i programa s dokumentima dugoročnog razvoja**

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori financiranja: vlastiti prihodi, donacije.

Vlastiti prihodi podrazumijevaju prihod od naplate školske marende zaposlenicima i najma školskih prostorija.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Osigurati nužne uvjete za rad i nesmetano odvijanje odgojno-obrazovnog procesa. Podizanje kvalitete nastavnih procesa i boravka djece u školi. Učenicima i zaposlenicima omogućiti sigurne uvjete rada. Spriječiti i ukloniti nastale kvarove i oštećenja. Unaprijediti kvalitetu i omogućiti nesmetano odvijanje odgojno-obrazovnog procesa. Povećanje knjižnog fonda.

**NAZIV PROGRAMA: MOZAIK 4**

**Obrazloženje programa**

Aktivnost: Provedba projekta MOZAIK 4 – pomoćnici u nastavi

**Zakonske i druge podloge na kojima se zasniva program**

U sklopu projekta “Suradnjom i znanjem do snažne EU regije” - „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV“.

**Usklađenje ciljeva, strategije i programa s dokumentima dugoročnog razvoja**

Upravljanje regionalnim razvojem Istre, što podrazumijeva osnaživanje javnog sektora u apsorpciji EU sredstava te upravljanje strateškim razvojem Istarske županije. Podrška integraciji djece s teškoćama u razvoju u redovne odgojno-obrazovne ustanove, kroz financiranje rada pomoćnika u nastavi/stručno komunikacijskih posrednika za pružanje neposredne potpore za učenike s teškoćama u razvoju u školama kojih je osnivač Istarska županija. Time se stvaraju preduvjeti za njihovu uspješnu integraciju u odg.-obraz. sustav, osiguravanje njima primjerenog nastavnog procesa te podizanje kvalitete njihova života. Na dugoročnoj osnovi, PUN/SKP će donijeti napredak u njihovom odgojno-obrazovnom uspjehu, socijalizaciji, emocionalnom napretku, razvoju vještina i sposobnosti te povećanju osposobljenosti za samostalan život i rad. Njihovim roditeljima projekt omogućuje nesmetano obavljanje posla te doprinos ekonomskom boljitku obitelji.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori financiranja: Strukturni fondovi EU, osnivač Istarska županija iz nenamjenskih prihoda i primitaka.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Potpora uključivanju učenika s teškoćama u razvoju u osnovnoškolske odgojno-obrazovne ustanove kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje.

KLASA: 400-02/21-01/02

URBROJ: 2168/07-01-21-02

Svetvinčenat, 28.12.2021.

 Ravnateljica:

 Silvija Jeromela Obrovac, prof.